|  |  |  |
| --- | --- | --- |
| Λογότυπο ΠΘ ή Τμήματος ΠΘ |  | Λογότυπο Συνεργαζόμενου Ιδρύματος / Φορέα |

**ΜΝΗΜΟΝΙΟ ΕΚΠΑΙΔΕΥΤΙΚΗΣ ΣΥΝΕΡΓΑΣΙΑΣ**

**Του**

**ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**&**

**Του**

**Συνεργαζόμενο Ίδρυμα / Φορέας**

Σήμερα, / / 2024,

* Το **ΠΑΝΕΠΙΣΤΗΜΙΟ ΘΕΣΣΑΛΙΑΣ**, το οποίο έχει έδρα το Βόλο, οδός Αργοναυτών & Φιλελλήνων, όπως εκπροσωπείται νόμιμα από τον Πρύτανη αυτού Καθηγητή Χαράλαμπο Μπιλλίνη (εφεξής «**ΠΘ**») &
* Το **………………………………….**, το οποίο έχει έδρα ………….., οδός …………….., όπως εκπροσωπείται νόμιμα από ………………….. ( εφεξής «**……………»** )

που θα καλούνται εφεξής τα «***Μέρη***», στο πλαίσιο εδραίωσης και εμβάθυνσης της μεταξύ τους επιστημονικής συνεργασίας, συμφώνησαν και συναποδέχτηκαν τα εξής:

**ΑΡΘΡΟ 1**

**ΠΛΑΙΣΙΟ ΤΗΣ ΣΥΝΕΡΓΑΣΙΑΣ**

**1.1.** Το παρόν Μνημόνιο Συνεργασίας καταρτίζεται για την από κοινού προώθηση της επιστημονικής και εκπαιδευτικής συνεργασίας των δύο Μερών στο πλαίσιο των δραστηριοτήτων τους και ειδικότερα :

Α. Του μεν Πανεπιστημίου Θεσσαλίας στο πλαίσιο της λειτουργίας του **Τμήματος ………………………………..,** της Σχολής …………………, το οποίο έχει έδρα …………., οδός ……………………….., όπως εκπροσωπείται νόμιμα από τον/την Πρόεδρό του ……………………….(*βαθμίδα και Ονοματεπώνυμο του/της Προέδρου*), που συνυπογράφει για τη γνώση του περιεχομένου του το παρόν μνημόνιο (εφεξής «……………. -*Συντομογραφία Τμήματος-πχ ΠΤΔΕ*»),

Β. Του δε ………………………*(Ίδρυμα/Φορέας)*, στο πλαίσιο λειτουργίας του …………………(**Τμήματος / Μονάδα του Φορέα)**, το οποίο έχει έδρα ………………, οδός …………………., όπως εκπροσωπείται νόμιμα από τον/την Πρόεδρο ή τον/την Διευθυντή/Διευθύντριά του ……………………….(*βαθμίδα αν υπάρχει και Ονοματεπώνυμο του/της Προέδρου/Διευθυντή*) που συνυπογράφει για τη γνώση του περιεχομένου του το παρόν μνημόνιο (εφεξής «**…………………….**»).

**1.2.** Μέσα από τη συνεργασία αυτή που θεμελιώνεται στις αρχές του αμοιβαίου σεβασμού, των διακριτών ρόλων, της υπευθυνότητας και της διαφάνειας επιδιώκεται η αξιοποίηση όλων των δημιουργικών εκπαιδευτικών και επιστημονικών δυνάμεων της χώρας με απώτερο σκοπό τη διαρκή βελτίωση της ποιότητας της ελληνικής εκπαίδευσης.

**ΑΡΘΡΟ 2**

**ΑΝΤΙΚΕΙΜΕΝΟ ΣΥΝΕΡΓΑΣΙΑΣ**

**2.1.** Τα συμβαλλόμενα Μέρη συμφωνούν να συνεργαστούν στους τομείς *(τα παρακάτω είναι ενδεικτικά)*:

* της πρακτικής άσκησης των φοιτητών/τριών του Τμήματος
* της επαγγελματικής ανάπτυξης των εκπαιδευτικών του Συνεργαζόμενου Ιδρύματος / Φορέα ,
* της εκπαιδευτικής έρευνας πεδίου στο επίπεδο του Συνεργαζόμενου Ιδρύματος / Φορέα,
* της υποστήριξης των ομίλων αριστείας δημιουργικότητας και καινοτομίας που λειτουργούν (ή θα λειτουργήσουν) στο Συνεργαζόμενο Ίδρυμα/Φορέα καθώς και των καινοτόμων προγραμμάτων που υλοποιούνται (ή θα υλοποιηθούν),
* της συνεργασίας στην υλοποίηση ερευνητικών, αναπτυξιακών και εκπαιδευτικών έργων, υπό Ευρωπαϊκή ή εθνική χρηματοδότηση,

**2.2.** Τα συμβαλλόμενα Μέρη από κοινού *(τα παρακάτω είναι ενδεικτικά)*:

* θα σχεδιάζουν και θα πραγματοποιούν συμπόσια, διαλέξεις, ημερίδες, επιμορφωτικά προγράμματα και άλλες επιστημονικές εκδηλώσεις σε αίθουσα του Πανεπιστημίου Θεσσαλίας,
* θα σχεδιάζουν και θα υλοποιούν δράσεις που θα απευθύνονται σε εκπαιδευτικούς αλλά και μαθητές/τριες πρωτοβάθμιας εκπαίδευσης,
* θα υποβάλλουν αιτήσεις σε προσκλήσεις ερευνητικών, εκπαιδευτικών ή αναπτυξιακών προγραμμάτων, χρηματοδοτούμενα από εθνικούς, Ευρωπαϊκούς ή διεθνείς πόρους.

**2.3.** Εφόσον τα συμβαλλόμενα μέρη αποφασίσουν να αναλάβουν από κοινού συγκεκριμένα έργα ή να υλοποιήσουν συγκεκριμένες δράσεις στο πλαίσιο του παρόντος Μνημονίου Εκπαιδευτικής Συνεργασίας, θα καταρτιστούν ξεχωριστές γραπτές συμβάσεις για τα εν λόγω έργα ή δράσεις, όπου θα καθορίζονται ρητά οι υποχρεώσεις και οι ευθύνες κάθε συμβαλλόμενου μέρους. Για την εκτέλεση των επί μέρους έργων, δράσεων και ερευνητικών προγραμμάτων, μπορούν να συνάπτονται συμβάσεις μεταξύ των εδώ συμβαλλόμενων, αλλά και με άλλους δημοσίους ή ιδιωτικούς φορείς. Οι πόροι και η χρηματοδότηση θα εξειδικεύονται ανά περίπτωση, με αναλυτικό προϋπολογισμό, όπως και η στελέχωση των επιμέρους δράσεων.

**2.4.** Το παρόν μνημόνιο ουδεμία οικονομική υποχρέωση ή επιβάρυνση δημιουργεί μεταξύ των συμβαλλομένων μερών.

 **2.5.** Το παρόν Μνημόνιο δεν εμπεριέχει ρήτρες αποκλειστικής συνεργασίας ούτε δικαιώματα πρώτης προτίμησης.

 **2.6.** Τα συμβαλλόμενα μέρη δύνανται να παρουσιάσουν στο πλαίσιο των δυνατοτήτων τους, μέσω των ιστοσελίδων τους ή οποιουδήποτε άλλου επικοινωνιακού μέσου (ενδεικτικά αναφέρονται μέσα κοινωνικής δικτύωσης, έντυπος/ηλεκτρονικός τύπος κ.α.), την παρούσα συνεργασία.

**ΑΡΘΡΟ 3**

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΣΥΝΕΡΓΑΣΙΑΣ

 **3.1.** Για τον συντονισμό των απαραίτητων ενεργειών σχεδιασμού και υλοποίησης των δράσεων που απορρέουν από τη συνεργασία, όπως περιγράφεται στο Άρθρο 2, συστήνεται *(μπορεί να γίνει προβλέψει κάπου άλλου οργάνου συντονισμού ή και Επιτροπή με περισσότερα μέλη)* διμελής **Επιτροπή Εποπτείας (ΕΕ)**, αποτελούμενη από τα κάτωθι στελέχη των μερών ένεκα της εξειδίκευσής τους και της εμπειρίας και τεχνογνωσίας που έχουν αποκτήσει:

* Τον Πρόεδρο του Τμήματος …………………….., ………………..Καθηγητή, μέλος ΔΕΠ του Τμήματος …………………………….. του Πανεπιστημίου Θεσσαλίας, με αναπληρώτρια την Αντιπρόεδρο του Τμήματος, …………………., ……………..Καθηγήτρια, μέλος ΔΕΠ του Τμήματος ……………………….. του Πανεπιστημίου Θεσσαλίας.
* Τη Διευθύντρια του …………………., κα …………………, με αναπληρώτρια την Υποδιευθύντρια κα …………………………….

Δεν μπορεί να γίνει αντικατάσταση ενός ή και των δύο μελών της ΕΕ, με οποιοδήποτε τρόπο, χωρίς την έγγραφη συναίνεσή τους και με τη σύμφωνη γνώμη των Μερών.

**3.2.** Στα καθήκοντα της ΕΕ περιλαμβάνονται: η από κοινού παρακολούθηση και συνεργασία ως προς τις δράσεις που αναλαμβάνει το κάθε συμβαλλόμενο μέρος, η αποτίμηση των εκπαιδευτικών μέσων που το κάθε μέρος διαθέτει (συνδράμει) για τον κοινό σκοπό και πόρων της συνεργασίας, όπως και η λήψη των κατάλληλων μέτρων για την επικαιροποίηση και βελτίωσή τους. Επιπλέον, έργο της ΕΕ είναι η συνολική παρακολούθηση της εκπαιδευτικής διαδικασίας που διέπει τη λειτουργία της συνεργασίας. Στο έργο της, η ΕΕ μπορεί να συνεπικουρείται από μέλη των δύο Μερών.

**3.3.** Η οικονομική διαχείριση συγκεκριμένου εγκεκριμένου έργου, στο πλαίσιο του παρόντος Μνημονίου Συνεργασίας, θα γίνεται από τον Ε.Λ.Κ.Ε του Πανεπιστημίου Θεσσαλίας ή άλλον φορέα, στον οποίο υπέβαλε τη συγκεκριμένη πρόταση χρηματοδότησης ο Επιστημονικός Υπεύθυνος του έργου, που θα υποδειχθεί από το Διοικητικό Συμβούλιο του ΤΠΕΒ

**3.4.** Στο πλαίσιο της συνεργασίας μπορούν να υποβληθούν αιτήσεις χρηματοδότησης στον Ε.Λ.Κ.Ε του Πανεπιστημίου Θεσσαλίας.

**3.5.** Για την προώθηση της συνεργασίας είναι δυνατή και η φιλοξενία οργάνων του ενός συμβαλλομένου μέρους στις εγκαταστάσεις του άλλου τα οποία θα χρησιμοποιούνται από το προσωπικό των μερών για τις κοινές τους δράσεις. Σε περίπτωση βλάβης, η επισκευή των οργάνων θα επιβαρύνει τον φορέα στον οποίο ανήκουν, εκτός αν έχει ρητά συμφωνηθεί διαφορετική διαδικασία ή αποδειχθεί ότι η ευθύνη βαρύνει το έτερο μέρος.

**3.6.** Τα δύο μέρη θα συμφωνούν τόσο για τις δαπάνες λειτουργίας των κοινών τους δράσεων όσο και για τη συντήρηση - εκσυγχρονισμό του εξοπλισμού που τυχόν χρησιμοποιηθεί για την υλοποίηση των κοινών δράσεων τους.

**ΑΡΘΡΟ 4**

ΔΙΑΚΑΝΟΝΙΣΜΟΣ ΔΙΑΦΟΡΩΝ

**4.1.** Οι στο παρόν αποτυπωθείσες συμφωνίες διέπονται από το Ελληνικό δίκαιο.

**4.2.** Οποιαδήποτε διαφορά προκύπτει από την ερμηνεία ή εφαρμογή του παρόντος Μνημονίου Συνεργασίας, θα διευθετείται με καλή πίστη μέσω αμοιβαίων διαβουλεύσεων μεταξύ των Μερών.

**4.3**. Σε περίπτωση μη εξεύρεσης λύσης στη διαφορά, αποκλειστικά αρμόδια είναι τα δικαστήρια του Βόλου.

**ΑΡΘΡΟ 5**

**ΡΗΤΡΑ ΕΜΠΙΣΤΕΥΤΙΚΟΤΗΤΑΣ--ΔΕΟΝΤΟΛΟΓΙΑ**

**5.1.** Όλα τα Μέρη στο παρόν Μνημόνιο Συνεργασίας αναλαμβάνουν να διατηρήσουν και χειριστούν όλες τις πληροφορίες, που θα περιέλθουν στην προσοχή τους με απόλυτη εμπιστευτικότητα. Τα Μέρη περαιτέρω συμφωνούν να μην αποκαλύπτουν ή να μην επιτρέπουν να αποκαλυφθεί οποιαδήποτε πληροφορία ή γνώσεις έχουν ληφθεί κατά την διάρκεια των εργασιών τους, σε οποιοδήποτε άλλο πρόσωπο κατά την διάρκεια του παρόντος Μνημονίου.

**5.2.** Η διαχείριση δεδομένων προσωπικού χαρακτήρα θα γίνεται αυστηρά κατά την ισχύουσα νομοθεσία..

**5.3.** Ειδικότερα για το Π.Θ. / Τμήμα……….., τα θέματα Ηθικής και Δεοντολογίας καθορίζονται από την Επιτροπή Ηθικής και Δεοντολογίας της Έρευνας (Ε.Η.Δ.Ε.) του Πανεπιστημίου Θεσσαλίας.

**5.4.** Η υποχρέωση εμπιστευτικότητας, ασφάλειας, και χρήσης δικαιωμάτων διανοητικής ιδιοκτησίας όπως αυτή καθορίζεται στο Άρθρο 6, θα παραμείνει σε ισχύ ακόμη και μετά τη λήξη του παρόντος Μνημονίου Συνεργασίας.

**ΑΡΘΡΟ 6**

**ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ**

**6.1.** Το κάθε συμβαλλόμενο μέρος αναγνωρίζει τα δικαιώματα Διανοητικής Ιδιοκτησίας του άλλου, τα οποία οφείλει να προστατεύει και να σέβεται.

**6.2.** Η υπογραφή του παρόντος Μνημονίου δεν παρέχει σε οποιοδήποτε μέρος οποιοδήποτε δικαίωμα ή άδεια σε οποιοδήποτε δικαίωμα επί της Διανοητικής Ιδιοκτησίας του άλλου.

**6.3.** Σε κάθε κοινή δράση των συμβαλλομένων στα πλαίσια του παρόντος τα μέρη θα ρυθμίζουν εγγράφως το πλαίσιο των δικαιωμάτων διανοητικής ιδιοκτησίας εντός του οποίου αυτή θα υλοποιείται.

**6.4.** Εγγράφως επίσης θα ρυθμίζουν τα μέρη και τα της οικονομικής εκμετάλλευσης και αξιοποίησης των δικαιωμάτων διανοητικής ιδιοκτησίας που τυχόν προκύψουν ή/και κατοχυρωθούν κατά νόμο από τις κοινές τους δράσεις.

**ΑΡΘΡΟ7**

**ΗΜΕΡΟΜΗΝΙΑ ΕΝΑΡΞΗΣ ΙΣΧΥΟΣ, ΤΡΟΠΟΠΟΙΗΣΕΙΣ ΚΑΙ ΛΗΞΗ**

**7.1** Το παρόν Μνημόνιο Συνεργασίας, θα τεθεί σε ισχύ την ημερομηνία υπογραφής του και θα συνεχίσει να έχει ισχύ για τέσσερα (4) έτη (η «Αρχική Διάρκεια») από την ημερομηνία αυτή. Δύναται δε να ανανεωθεί αυτόματα για επιπλέον τέσσερα (4) έτη, εκτός αν κάποιο από τα συμβαλλόμενα Μέρη ενημερώσει εγγράφως, εντός τριμήνου προ της λήξης της Αρχικής Διάρκειας ότι δεν επιθυμεί την ανανέωση του. Το παρόν δύναται να καταγγελθεί εγγράφως από οποιοδήποτε συμβαλλόμενο Μέρος μόνο για σπουδαίο λόγο.

**7.2** Το παρόν Μνημόνιο Συνεργασίας, δύναται να τροποποιηθεί μέσω κοινής γραπτής συναίνεσης μεταξύ των Μερών.

**7.3** Η παύση του παρόντος Μνημονίου Συνεργασίας, δε θίγει τα προγράμματα δράσης που δημιουργήθηκαν βάσει του παρόντος Μνημονίου Συνεργασίας και ευρίσκονται ήδη σε εξέλιξη, μέχρι τη λήξη αυτών. Επαναλαμβανόμενα προγράμματα δεν ανανεώνονται αυτοδικαίως σε περίπτωση παύσης του παρόντος.

**ΑΡΘΡΟ8**

**ΤΕΛΙΚΕΣ ΔΙΑΤΑΞΕΙΣ**

**8.1.** Tα δικαιώματα του παρόντος Μνημονίου Συνεργασίας δεν μπορούν να εκχωρηθούν σε κανένα τρίτο.

**8.2.** Το παρόν Μνημόνιο Συνεργασίας, δεν θίγει συζητήσεις, διαπραγματεύσεις ή συνεργασίες των εμπλεκομένων Μερών με άλλα μέρη, σε θέματα που δεν σχετίζονται με τους σκοπούς του παρόντος Μνημονίου, όπως περιγράφεται στο Άρθρο 1.

**8.3.** Η ενδεχόμενη ακυρότητα και αδυναμία εφαρμογής οποιασδήποτε διάταξης του παρόντος δεν θα επηρεάσει τις άλλες διατάξεις του.

 Το παρόν Μνημόνιο υπογράφεται σε τέσσερα (4) όμοια αντίτυπα, εκ των οποίων δύο (2) θα λάβει έκαστο μέρος.

**Οι Συμβαλλόμενοι**

|  |  |  |  |
| --- | --- | --- | --- |
|  | ΣΥΜΒΑΛΛΟΜΕΝΟ ΜΕΡΟΣ | ΝΟΜΙΜΟΣ ΕΚΠΡΟΣΩΠΟΣ | ΥΠΟΓΡΑΦΗ & ΣΦΡΑΓΙΔΑ |
| 1 | **Π.Θ.** | ΚαθηγητήςΧαράλαμπος ΜπιλλίνηςΠρύτανης |  |
| 2 | **Συνεργαζόμενο Ίδρυμα / Φορέας (συντομογραφία)** |   |  |
| 3 | **Τμήμα ΠΘ (Συντομογραφία)** |  |  |
| 4 | **Τμήμα Συνεργαζόμενου Ιδρύματος /Φορέα (Συντομογραφία)** |  |  |